देशभक्ति गीत
देशभक्ति गीत ऐसे गीत हैं जिनमें राष्ट्रीयता की भावना का रस निहित हो। प्रायः देश पर विकट समस्या आने पर या राष्ट्रीय सुधारों के लिये इन गीतों का प्रयोग किया जाता है। इससे देशवासियों में राष्ट्रीयता की भावना जागृत होती है। राजनीति, खेल, अन्तर्राष्ट्रीय स्तर के कार्यक्रम और राष्ट्र पर आधारित चलचित्र इत्यादि में इन गीतों का प्रयोग आम बात है। कई भारतीय कवियों ने देशभक्ति गीतों की रचना की है। सुमित्रानंदन पंत की जय जन भारत, कवि प्रदीप की ऐ मेरे वतन के लोगों, तथा गिरिजाकुमार माथुर की हम होंगे कामयाब उपकार ( मेरे देश की धरती सोना उगले उगले हिरा मोती) इत्यादि प्रचलित हैं।
मनोज मुंतशिर
उन्होंने फिल्म एक विलेन के गीत "गलियां" के बोल लिखे हैं। उन्होंने 2016 की फिल्म रूस्तम के "तेरे संग यारा" गीत के बोल भी लिखे हैं। उसी वर्ष, उन्होंने फिल्म एम.एस.धोनी: द अनटोल्ड स्टोरी के गीत "कौन तुझे" के बोल लिखे और फिर फिल्म "जीनियस" का "दिल मेरी ना सुने" गीत के भी बोल लिखे। उन्होंने 2019 की फ़िल्म केसरी में अक्षय कुमार द्वारा अभिनीत गीत 'तेरी मिट्टी' के बोल भी लिखे, जिसके लिए उन्हें सर्वश्रेष्ठ गीत के लिए 2020 का फ़िल्मफ़ेयर नामांकन मिला, हालांकि, यह गीत "गली बॉय" के 'अपना टाईम आयेगा' गीत से हार गया।